Először 1956-ban vettek részt a versenyen, és azóta is megszakítás nélkül neveztek indulót a dalfesztiválra. Az "Unser Song für..." (rendező város, vagy ország neve) című nemzeti válogatót 2010 óta használja a német köztelevízió, illetve rádió. 2010-ben és 2012-ben tehetségkutató formátumban új felfedezettet küldtek a nemzetközi színpadra, míg 2011-ben a műsor a Lenának rendezett dalválasztó volt, 2013 óta pedig a német zenei élet legnagyobb nevei vesznek részt rajta. Az első tehetségkutató–nemzeti döntő megszervezését a nagy német televíziósra, Stefan Raabra bízták. Nagy sikert ért el az új formátummal. Az első győztes, Lena lett, aki rögtön nagy hírnévre tett szert mind hazájában, mind egész Európában még az oslói fesztiválon aratott győzelme előtt. A "„Satellite”" című versenydalával több európai országban kimagasló eredményt ért el a rádiós lejátszási listákon; Magyarországon még mai napig is műsorra tűzik a legnagyobb adók az Eurovíziós győztes dalát.